ไอแบงก์คิดถูกโอนเงินข้ามประเทศ
ไอแบงก์ ให้คุณโอนง่าย โอนไว โอนไปต่างประเทศเริ่มต้นที่ 99 บาท
2 เม.ย. 2562

ไอแบงก์ ให้คุณโอนง่าย โอนไว โอนไปต่างประเทศเริ่มต้นที่ 99 บาท ธนาคารอิสลามแห่งประเทศไทย (ไอแบงก์) ให้บริการโอนเงินด่วนระหว่างประเทศด้วยระบบ SpeedSend แบบ Cash To Cash (โอนเงินสด-รับเงินสด) ให้บริการครอบคลุมปลายทาง 13 ประเทศ พิเศษ โอนไปยัง ฟิลิปปินส์ พม่า ลาว กัมพูชา และเวียดนาม คิดค่าบริการเริ่มต้นที่ 99 บาท บริการโอนเงินด้วยระบบ SpeedSend เป็นอีกหนึ่งบริการทางการเงินของไอแบงก์ ที่ได้ร่วมกับ ธนาคาร CIMB ในการให้บริการโอนเงินด่วนรายย่อยระหว่างประเทศในรูปแบบการโอนเงินสดและรับเงินสด ไปยังประเทศปลายทาง 13 ประเทศ ได้แก่ ฟิลิปปินส์ เมียนมาร์ ลาว กัมพูชา เวียดนาม อินโดนีเซีย มาเลเซีย สิงค์โปร์ ศรีลังกา บังคลาเทศ เนปาล บรูไน และไทย
พิเศษสำหรับลูกค้าที่โอนเงินไปยัง 5 ประเทศได้แก่ ฟิลิปปินส์ พม่า ลาว กัมพูชา และเวียดนาม ระหว่างวันที่ 1 เม.ย.– 30 มิ.ย. 2562 คิดค่าธรรมเนียมเริ่มต้นที่ 99 บาทต่อรายการ สามารถทำรายการโอนได้เริ่มต้นที่ 300 บาท และโอนเงินได้สูงสุด 3 แสนบาท/คน/วัน
ทั้งนี้ อัตราค่าบริการคิดตามวงเงินที่เริ่มตั้งแต่ 300 บาท ไม่เกิน 3 แสนบาท คิดค่าธรรมเนียม 99 - 550 บาท ผู้สนใจสามารถใช้บริการได้แล้วตั้งแต่วันนี้เป็นต้นไป ที่ ไอแบงก์ ทุกสาขาทั่วประเทศ ยกเว้นสาขาเซ็นทรัลแอร์พอร์ตเชียงใหม่